Depiliacija Aleksandrito lazeriu neatliekama nėščioms moterims, onkologinėmis ligomis sergantiems asmenims (praėjus 5 metams remisijos – procedūrą atlikti dažniausiai galima, pasitarus su savo onkologu), sergantiems epilepsija, vartojantiems tam tikrus vaistus. Tokia procedūra taip pat nebus atliekama ant ar šalia tatuiruotės. Kiekvieną atvejį specialistas vertina individualiai, todėl įvertinęs sveikatos istoriją gali rekomenduoti procedūrą atidėti.
Procedūrą gali tekti atidėti ar rinktis švelnesnį lazerio režimą ir jei oda nuolat įdegusi, pigmentuota. Tokiu atveju specialistas gali patarti rinktis kito bangos ilgio lazerį (pvz. diodo).
Taip pat dažnai sulaukiame klausimo, ar galima procedūrą atlikti krūtimi maitinančioms moterims. Nors tai nėra griežta kontraindikacija, žindymo laikotarpiu dar svyruoja hormonai, o tai daro didžiulę įtaką procedūros efektyvumui, todėl pati moteris turėtų apsispręsti, ar procedūrą atlikti dabar, ar atidėti vėlesniam laikui.